**KILPAILUOHJEET, SM-, NSM- ja VSM-uinnit, Jyväskylä 2018**

**Joukkueenjohtajien kokous**

Joukkueenjohtajien kokous pidetään uimahallilla Aalto-salissa keskiviikkona 27.6. klo 19.00 ja torstaiaamuna 28.6. klo 8.30. Säännöt edellyttävät jokaisen kilpailuun osallistuvan joukkueen edustusta jommassakummassa kokouksessa.

**Kilpailukanslia**

Uimahallin aulassa sijaitseva kilpailukanslia on avoinna joka päivä klo 8.00 alkaen kilpailujen aikana.

**Avainrannekkeet ja pukukaapit, akkreditoinnit**

Avainrannekkeet kuitataan seuroittain kilpailukansliasta, minne ne myös palautetaan kuittauksella kisojen jälkeen. Palauttamattomasta avainrannekkeesta joudumme veloittamaan 15 euroa kappaleelta.

Kulku pukukopeille tapahtuu portista rannekkeella kerran sisään ja sen jälkeen sivuporteista ja suihkuhuoneiden kautta. Illalla hallista poistuttaessa ranneke leimataan lukijassa. Ranneke palautetaan oman seuran huoltajalle/valmentajalle, joka palauttaa kaikki yhteisesti kilpailukansliaan kisojen päätyttyä.

Pukukaappien ovet avautuvat automaattisesti yöllä ja pukukaapit tulee tyhjentää illalla hallista poistuessa.

**Verryttely**

Verryttelyajat on ilmoitettu kilpailukutsussa. VSM-uimareille on varattu kilpailualtaasta rata 8 ja 25 altaasta rata 5. SM/NSM-uimareille sprinttirata on rata 1 ja rata 2 on race pace -rata. Selkäuinnin lähtöteline on käytettävissä radalla 1.

**Kilpailupäivät   Alkuerät   Loppu-     Verryttelyaika
                                          kilpailut**

Torstai 28.6.      10.00        17.00         8.30-9.50 ja 15.30-16.40

Perjantai 29.6.   10.00        17.00         8.30-9.50 ja 15.30-16.50

Lauantai 30.6.    10.00        17.00         8.30-9.50 ja 15.30-16.50

Sunnuntai 1.7.   10.00        16.00         8.30-9.50 ja 14.30-15.50

**Lähtölistat**

Lähtölistoja ei erikseen seuroille tulosteta, vaan lähtölistat löytyvät Livetimingista. Keräilyyn ja hallin ylätasanteelle aamujaksojen lähtölistat tuodaan seinälle heti niiden valmistuttua peruutusajan päättymisen jälkeen. Iltajaksojen listat tulevat seinille verryttelyajan alkaessa ja Livetimingiin mahdollisimman pian finaalilistojen valmistuttua.

**Jälki-ilmoittautuminen**

Jälki-ilmoittautuminen on mahdollista ja jälki-ilmoittautumisaika päättyy tuntia ennen ensimmäisen kilpailujakson alkua kilpailukutsussa olevan ohjeen mukaan.

**Peruutukset**

Uimarin tai viestijoukkueen osanotto yhteen tai useampaan lajiin voidaan peruuttaa. Peruutus voidaan tehdä sähköisesti tai kirjallisesti, jolloin peruutusilmoitus toimitetaan Valvomoon ja vain joukkueenjohtaja voi peruutusilmoituksen allekirjoittaa. Jos peruutus tehdään myöhemmin kuin yhtä tuntia ennen asianomaisen lajin jaksoa, peruutusmaksu on ilmoittautumismaksu kolminkertaisena.

Peruuttaminen keräilyssä ei ole mahdollista.

Peruuttamatta pois jäävä uimari ei ole enää saman päivän aikana oikeutettu osallistumaan mihinkään lajiin.

Loppukilpailupaikka voidaan peruuttaa alkuerän jälkeen. Peruutus tehdään kirjallisesti peruutuksen allekirjoittaa joukkueenjohtaja. Ilmoitus tulee toimittaa Valvomoon. Peruutus on tehtävä viimeistään 15 minuutin kuluessa asianomaisen kilpailujakson viimeisen lajin päättymisestä. Peruutus on tehtävä kirjallisesti ja sanotussa ajassa toimitettava Valvomoon. Loppukilpailupaikkansa peruuttaneen uimarin tai joukkueen tilalle pääsee alkuerissä karsiutuneista paras. Joukkueenjohtajan tulee joko peruuttaa tai vahvistaa kyseinen paikka. Peruutuksen kautta tarjottava paikka loppukilpailuun on otettava vastaan 5 min kuluessa tarjouksesta. Ajan päätyttyä paikan tarjoaminen siirtyy autom. seuraavalle, mikäli paikkaa ei ole otettu vastaan. Sijalla 24 alkukilpailun jälkeen oleva uimari voidaan vielä loppukilpailuun kutsua.

VSM-lajeissa peruutukset voivat muuttaa lajin sijoittumista aamujaksosta iltajaksoon, mutta eivät iltajaksosta aamujaksoon.

**Viestijoukkueet**

Viestijoukkueiden kokoonpanot on tullut nimetä ilmoittautumisen yhteydessä. Joukkueelle on ilmoitettu paras, ilmoitettavan joukkueen uimareiden virallisista henkilökohtaisista ajoista laskettu aika. Ilman aikaa ei ole voinut ilmoittautua. Mikäli joukkueen kokoonpano tai uintijärjestys muuttuu, tulee muutos ilmoittaa joko sähköisesti tai kirjallisesti Valvomoon tuntia ennen kilpailujakson alkua.

**Swim-off**

Uinnin ajankohta sovitaan erikseen swim-offiin osallistuvien uimarien joukkueenjohtajien kanssa.

**Keräily alkuerissä**

Keräily sijaitsee taseanteella kylpylän vieressä. Uimarin tulee olla 10 min ennen omaa lähtöään paikalla.

Aamujaksossa on ylilähetys ja vaatekoreja ei kanneta päädystä pois. Iltajaksossa nuorten kuumaa erää edeltävä erä poistuu altaasta ennen kuuman erän uintia.

**Keräily iltajaksoissa**

Keräily sijaitsee lastenaltaiden vieressä ylätasanteella, josta uimarit ohjataan portaita alas lähtöpäätyyn valoportista.

Iltajaksossa B-finaali esitellään altaan päädyssä, jonne uimarit menevät radasta 8 alkaen samassa järjestyksessä kuin A-finaali.

A-finaali esitellään uimari kerrallaan radasta 8 alkaen. (8,1,7,2,6,3,5,4)

Iltajaksossa vaatekorit kuljetetaan 25 m altaan puolelle erien keräilyn lähelle.

**Kilpailualue**

50 m altaan radan 1 puoleinen reuna on kokonaan kilpailualuetta lukuun ottamatta torstain iltajaksoa, jolloin ko. alueella on vain VIP-henkilöille tarkoitettu katsomonosa. Kilpailualueella kulkulupa on ainoastaan toimitsijoilla.

**Aikataulu**

Kisan kulun helpottamiseksi Livetiming-palvelu näkyy eri puolilla hallia. Lähtölistoissa oleva aikataulu on viitteellinen.

**VSM-lajit**

Alkukilpailut uidaan lajeissa 14, 22, 29, 41, 47, 63, jos peruutuksia ei tule.

Vain aamujaksossa uidaan lajit 3, 12, 20, 24, 26, 31, 39, 59.

Muissa lajeissa uidaan alustavien ilmoittautumisten perusteella suorat loppukilpailut iltajaksossa.

**Tulospalvelu**

Livetiming on käytössä koko kilpailujen ajan

**Kilpailijoiden huoltotila AaltoSalissa**

50 m altaan välittömässä läheisyydessä on AaltoSali kuivaverryttelyyn. Siellä on kuntosalilaitteita ja patjoja ja sinne mahtuu levittämään hierontaplintit. Välisermejä ei ole. Tilassa käytetään akkreditointikortteja.

**Lääkäri**

Kisojen aikana on ensiapupiste Valvomon takana.

**Pysäköinti**

Kilpailijoille ja katsojille on varattu käyttöön katutason asfalttipaikoitusalue hallin sivusta sekä hiekkakenttä uimahallin vierestä. Aikarajoitukset ja yliopistolle varatut kyltit eivät ole voimassa kisapäiviä. Mikäli nämä alueet ovat täynnä, voit katsella Hippoksen laajalta alueelta muita paikoituspaikkoja. Tarkistathan niissä mahdolliset pysäköintirajoitukset ja maksullisuuden.

Inva-paikoitus. AaltoAlvarin pääovien edessä olevat paikoitusruudut ovat inva-pysäköintiä varten. Ethän pysäköi kulkuväylille etkä pelastustiereiteille. Esimerkiksi uimahallin pääovien edessä oleva ympyrä on ehdottomasti kiellettyä pysäköintialuetta inva-ruutuja lukuun ottamatta.

**Ruokailut**

Virallisena kisaravintolana toimii [Ravintola Hurrikaani](https://www.swim.fi/app/www/swim.kotisivukone.com/34528?onsitemessage=saved) noin 300 metrin päässä hallilta. Hurrikaanissa on tarjolla to-su sekä lounas että päivällinen, ke vain päivällinen.

Lisäksi käytössäsi ovat lounasaikaan to-su kampusalueen [Lozzin ravintolapalvelut](https://www.swim.fi/app/www/swim.kotisivukone.com/34696) pitkästä buffeesta noin 200 merin päässä hallilta.

Molempiin paikkoihin on tehtävä ruokailujen ennakkovaraukset pari viikkoa ennen kisoja ja vahvistukset ennen juhannusta. Katso tarkemmin klikkaamalla linkitettyä ruokailupaikkaa.

**Swimmingin kahvio**

Swimmingin ylläpitämä uimahallin kahvio on toiminnassa ovien avautumisesta viimeisen startin lähtöön saakka. Sieltä saat niin makeat leivonnaiset kuin suolaiset hiukopalat.

Tiedotus

Viralliset kilpailukutsuasiat ovat Uimaliiton sivuilla. Näillä Swimmingin kotisivuilla kerrotaan kaikki muut kisoihin liittyvät asiat. Swimmingin SM-kisojen tapahtumasivulle tulee ajankohtaisia nostoja kisojen kynnyksellä.

Kisojen aikana tiedotustiimimme tekee allasalueella haastatteluja, päivittää liiton Facebook-sivuja sekä Instagramia ja laatii jaksojen lopussa mediatiedotteen kunkin jakson tapahtumista.